open-index/open-wikipedia-markdown huggingface dataset:
विलियम स्कोर्ज़बी खाड़ी

**विलियम स्कोर्ज़बी खाड़ी** (William Scoresby Bay) पूर्वी अंटार्कटिका के विलियम स्कोर्ज़बी द्वीपसमूह के पश्चिमी ओर स्थित एक खाड़ी है। यह ८ किलोमीटर (५ मील) लम्बी और ५.६ किमी (३.५ मील) चौड़ी है।

## इन्हें भी देखें
* विलियम स्कोर्ज़बी द्वीपसमूह
* एन्डर्बी धरती

## सन्दर्भ

श्रेणी:अंटार्कटिका की खाड़ियाँ
श्रेणी:मैक रॉबर्टसन धरती
मिखाइल कोर्नियेंको

**मिखाइल बोरिसोविच कोर्नियेंको** एक रूसी अंतरिक्ष यात्री हैं जो अंतर्राष्ट्रीय अंतरिक्ष स्टेशन में लगभग एक वर्ष रहने के लिए जाने जाते हैं।

## सैन्य कैरियर और अनुभव
१९७७  में स्कूल से स्नातक होने पर, उन्होंने चेल्याबिंस्क, रूस में एक रेडियो उपकरण संयंत्र में काम किया मई१९७८  में कोर्निएन्को को सोवियत सेना में सेवा करने के लिए बुलाया गया था। वह किरोवबोद, अजेरबैडज़न, यूएसएसआर में छतरियों की सेना में काम करता था। मई १९८० में, उन्होंने एक जूनियर सर्जेंट के रैंक के साथ अपनी सैन्य सेवा पूरी की। कोर्निएन्को ने १९८०-१९८६  तक मास्को मिलिशिया के लिए काम किया। उसी समय उन्होंने मास्को विमानन संस्थान के शाम विभाग में भाग लिया। संस्थान से १९८७  में स्नातक होने पर, वह एक तरल प्रणोदक रॉकेट इंजन यांत्रिक इंजीनियर के रूप में योग्य था। उन्होंने १९८६  में मिलिशिया से इस्तीफा दे दिया और एक मैकेनिकल इंजीनियरिंग डिजाइन ब्यूरो में प्रवेश किया। १९८६  से १९९१  के बीच कॉर्निएन्को बैकोनूर लॉन्च सुविधा में एक प्रक्षेपण उपकरण विशेषज्ञ के रूप में काम करता था।

१९९१  के शुरूआती १९९१  के बीच उन्होंने व्यावसायिक कंपनियों के लिए काम किया।१९९१  से दिसंबर १९९२  तक वह ओ.ओ.ओ ट्रांसवोस्तोक तकनीकी और उत्पादन विभाग के निदेशक थे। जनवरी १९९३  से अप्रैल १९९५  तक वह एलएलसी ईएसटीई जनरल डायरेक्टर थे। अक्टूबर १९९५  में, कोर्निएन्को ने एक इंजीनियर के रूप में एनर्जी रॉकेट / स्पेस कॉरपोरेशन (आरएससी) में काम करना शुरू कर दिया। उन्हें अंतरिक्ष यात्री प्राथमिक और बैकअप कर्मचारी परीक्षण और प्रशिक्षण के लिए तकनीकी दस्तावेज विकसित करने के लिए सौंपा गया था। उन्होंने हाइड्रोलैब पर सिलेटेड शून्य-ग्रेविटी में ईवा परीक्षणों में और सेलेन गतिशील स्टैंड पर भाग लिया। इस कार्य की प्रक्रिया में उन्होंने मीर कक्षीय स्टेशन पर अतिरिक्त मरम्मत / नवीकरण और विधानसभा गतिविधियों के आयोजन में अनुभव हासिल किया। उन्होंने परीक्षण जमीन पर एनर्जी आरएससी उत्पादन का परीक्षण करने में भी भाग लिया।

## आईएसएस साल के लंबे मिशन

नवंबर २०१२  में, नासा,रूसी संघीय अंतरिक्ष एजेंसी (रोजकोसमोस), और उनके अंतर्राष्ट्रीय सहयोगियों ने २०१५  में अंतर्राष्ट्रीय अंतरिक्ष स्टेशन पर एक वर्षीय मिशन के लिए दो अनुभवी अंतरिक्ष यात्री चुन लिए थे। इस मिशन में भविष्य के मानव अन्वेषण के लिए महत्वपूर्ण वैज्ञानिक डेटा एकत्र करना शामिल था हमारा सौर मंडल। नासा ने स्कॉट केलीऔर रोजकोस्मोस को मिखाइल कोर्निएन्को को चुना। केली और कॉर्निएन्को ने मार्च २०१५  में कजाखस्तान में बायकोनुर कॉस्मोड्रोम से एक रूसी सोयुज अंतरिक्ष यान की शुरुआत की, १  मार्च २०१६  को २२ : ००  घंं में उतरा। केली और कॉर्निएन्को का पहले से ही कनेक्शन है; केली स्टेशन के अभियान २३ /२४  कर्मचारियों के लिए बैकअप क्रू सदस्य थे, जहां कोर्निएन्को एक फ्लाइट इंजीनियर के तौर पर काम करता था। परिक्रमा प्रयोगशाला पर उनके सालाना अभियान का लक्ष्य बेहतर था कि मानव शरीर कैसे प्रतिक्रिया करता है और अंतरिक्ष के कठोर वातावरण में कैसे अनुकूल करता है। [११ ]१२  महीने के अभियान के डेटा में चालक दल के प्रदर्शन और स्वास्थ्य के वर्तमान आकलन को सूचित करने में मदद मिलेगी और भविष्य की अन्वेषण से जुड़े खतरों को कम करने के लिए बेहतर उपाय निर्धारित करेगा और नाटक की संभावनाओं को कम करने के लिए नासा की योजना चाँद के आसपास, एक क्षुद्रग्रह और अंततः मंगल ग्रह के लिए होगी।

## सन्दर्भ

## इन्हें भी देखें
* स्कॉट केली
* कल्पना चावला
* एडगर मिशेल
* नील आर्मस्ट्रांग

श्रेणी:अंतरिक्षयात्री
विलियम स्कोर्ज़बी द्वीपसमूह

**विलियम स्कोर्ज़बी द्वीपसमूह** (William Scoresby Archipelago) पूर्वी अंटार्कटिका में विलियम स्कोर्ज़बी खाड़ी के पूर्वी तट से उत्तरी दिशा में फैले हुआ एक द्वीपसमूह है। इस समूह के सबसे बड़े द्वीप बर्था (Bertha), आइले (Islay), कूलिंग (Couling) और शीहैन (Sheehan) हैं।

## इन्हें भी देखें
* विलियम स्कोर्ज़बी खाड़ी
* एन्डर्बी धरती

## सन्दर्भ

श्रेणी:मैक रॉबर्टसन धरती
श्रेणी:मैक रॉबर्टसन धरती के द्वीप
मैक रॉबर्टसन धरती

**मैक रॉबर्टसन धरती** (Mac. Robertson Land) पूर्वी अंटार्कटिका का एक भूभाग है जो समुद्रातट से भीतरी क्षेत्र में विलियम स्कोर्ज़बी खाड़ी और डार्नली अंतरीप (Cape Darnley) के बीच स्थित है। प्रिन्स चार्ल्ज़ पर्वत इसी क्षेत्र में स्थित हैं।

## इन्हें भी देखें
* विलियम स्कोर्ज़बी खाड़ी
* विलियम स्कोर्ज़बी द्वीपसमूह
* एन्डर्बी धरती

## सन्दर्भ

*
श्रेणी:पूर्वी अंटार्कटिका
श्रेणी:अंटार्कटिका के क्षेत्र
ग्रैहम धरती

**ग्रैहम धरती** (Graham Land) पश्चिमी अंटार्कटिका में अंटार्कटिक प्रायद्वीप का उत्तरी भाग है। प्रायद्वीप के दक्षिणी भाग को पाल्मर धरती (Palmer Land) कहते हैं। यदी जेरेमी अंतरीप (Cape Jeremy) और अगैसीज़ अंतरीप (Cape Agassiz) के बीच एक काल्पनिक रेखा खींची जाये तो ग्रैहम धरती इस से उत्तर का भाग है और पाल्मर धरती उस से दक्षिण का। ग्रैहम धरती अंटार्कटिका का दक्षिण अमेरिका का सबसे समीपी क्षेत्र है।

## इन्हें भी देखें
* पाल्मर धरती
* अंटार्कटिक प्रायद्वीप

## सन्दर्भ

श्रेणी:ग्रैहम धरती
श्रेणी:अंटार्कटिका का भूगोल
श्रेणी:अंटार्कटिका के क्षेत्र
श्रेणी:पश्चिमी अंटार्कटिका
राजकुमारी एलिज़ाबेथ धरती

**राजकुमारी एलिज़ाबेथ धरती** (Princess Elizabeth Land) पूर्वी अंटार्कटिका का एक भूभाग है। यह रेखांश ७३° पूर्व और ८७°४३' पूर्व के बीच का क्षेत्र है। इसके पूर्वी छोर पर पेन्क अंतरीप (Cape Penck) है। ध्यान दें कि यह रानी एलिज़ाबेथ धरती से बिलकुल अलग है।

## इन्हें भी देखें
* रानी एलिज़ाबेथ धरती

## सन्दर्भ

श्रेणी:पूर्वी अंटार्कटिका
श्रेणी:राजकुमारी एलिज़ाबेथ धरती
श्रेणी:अंटार्कटिका के क्षेत्र
काइज़र

**काइज़र** (Kaiser) जर्मन भाषा में सम्राट के लिये शब्द है। रूसी भाषा व अन्य स्लावी भाषाओं के त्सार शब्द की तरह यह भी लातिन भाषा के "सीज़र" शब्द से लिया गया है। ब्रिटिश राज के दौरान भारत पर राज करने वाले अंग्रेज़ शासक भी स्वयं को "केसर-ए-हिन्द" की उपाधि देते थे, लेकिन ध्यान दें कि जर्मन का "काइज़र" उच्चारण हिन्दी के "कैसर" उच्चारण से अलग है।

## इन्हें भी देखें
* त्सार

## सन्दर्भ

श्रेणी:जर्मनी का इतिहास
श्रेणी:यूरोप का इतिहास
श्रेणी:राजसी उपाधियाँ
काइज़र विल्हेल्म द्वितीय धरती

**काइज़र विल्हेल्म द्वितीय धरती** (Kaiser Wilhelm II Land), जिसे अक्सर केवल **विल्हेल्म द्वितीय धरती** भी कहते हैं, पूर्वी अंटार्कटिका में एक क्षेत्र है। यह राजकुमारी एलिज़ाबेथ धरती से पूर्व में और रानी मेरी धरती से पश्चिम में स्थित है। ऑस्ट्रेलिया यहाँ पर अपनी सम्प्रभुता बताता है, लेकिन न तो उसे विश्व के अन्य देश स्वीकारते हैं और न ही इसे अंटार्कटिक संधि में मान्यता दी गई है।

## इन्हें भी देखें
* पूर्वी अंटार्कटिका
* राजकुमारी एलिज़ाबेथ धरती

## सन्दर्भ

श्रेणी:काइज़र विल्हेल्म द्वितीय धरती
श्रेणी:अंटार्कटिका का भूगोल
श्रेणी:अंटार्कटिका के क्षेत्र
श्रेणी:अंटार्कटिका में सम्प्रभुता के दावे
श्रेणी:पूर्वी अंटार्कटिका
द कपिल शर्मा शो

***द कपिल शर्मा शो*** (हिन्दी: कपिल शर्मा का कार्यक्रम) भारतीय हिन्दी हास्य कार्यक्रम है, जिसका प्रसारण सोनी पर01/01/2022 से शनिवार ओर रविवार को होता है। इसके निर्माता और मुख्य प्रस्तोता कपिल शर्मा हैं। इनके अलावा मुख्य कलाकारों में नवजोत सिंह सिद्धू , सुमोना चक्रवर्ती , रोसेल राव अर्चना पुरण सिंह राजीव ठाकुर सुदेश लहरी, चंदन प्रभाकर, किकू शारदा आदि भी हैं।  .यहां कई नए और पुराने अभिनेता और अभिनेत्रियां आते  रहते हैं। और कपिल उनसे खूब  हँसी  के  बातें करते हैं। यहां सलमान खान और शाहरुख खान और रणवीर कपूर, कैटरीना कपूर, कैटरीना कैफ, आलिया भट्ट आ चुके  हैं। कपिल शर्मा शो सबसे लोकप्रिय शो है।

## इतिहास
द कपिल शर्मा शो सोनी एंटरटेनमेंट टेलीविजन द्वारा प्रसारित एक हिंदी भाषी कॉमेडी टॉक शो है। कपिल शर्मा द्वारा होस्ट किए गए शो के पहले सीज़न का प्रीमियर 23 अप्रैल 2016 को हुआ था। इस कार्यकर्म की कहानी नॉन को-ऑपरेटिव हाउसिंग सोसाइटी में शर्मा और उनके पड़ोसियों के इर्द-गिर्द घूमती है। शो के पहले सीज़न का प्रोडक्शन फ्रेम्स प्रोडक्शन द्वारा किया गया था। जबकि दूसरे और तीसरे सीज़न का प्रोडक्शन सलमान खान टेलीविजन और बनिजय एशिया ने सयुंक्त रूप से किया था। इस शो का चौथा सीज़न सितंबर 2022 को लॉन्च किया गया था। इस सीज़न की जज अर्चना पूरन सिंह है। 

### कलाकार
* कपिल शर्मा - प्रस्तोता / कप्पू
* अली अस्गर - नानी
* किकू शारदा - बहु-किरदार
* सुनील ग्रोवर - बहु-किरदार
* नवजोत सिंह सिद्धू - स्थायी अतिथि
* सुमोना चक्रवर्ती - बहु-किरदार
* परेश गनत्र - बहु-किरदार
* सुरेश मेनन - बहु-किरदार
* चन्दन प्रभाकर - चन्दू चायवाला
* रोशेल राव - बहु-किरदार
### अतिथि

## निर्माण
इसके पहले झलक के निर्माण हेतु ₹5 करोड़ रुपये का खर्चा आया। इस झलक में कपिल के साथ अन्य कई कलाकार भी शामिल थे। जिसका वीडियो 1 मार्च 2016 को प्रदर्शित किया गया था। यह कार्यक्रम दिल्ली, भोपाल, लखनऊ और अमृतसर में भी होगा।

## सन्दर्भ

## बाहरी कड़ियाँ
* आधिकारिक जालस्थल
विल्क्स धरती

**विल्क्स धरती** (Wilkes Land) पूर्वी अंटार्कटिका एक बड़ा भूभाग है, जिसका अनुमानित क्षेत्रफल २६ लाख वर्ग किलोमीटर है। तुलना के लिये भारत का क्षेत्रफल लगभग ३२ लाख वर्ग किमी है। विल्क्स धरती क्षेत्र तट से दक्षिणी ध्रुव तक जाता है और क़रीब पूरा-का-पूरा हिमचादर से ढका हुआ है। इसके पश्चिम में रानी मेरी धरती है और पूर्व में आदेली धरती है। ऑस्ट्रेलिया यहाँ पर अपनी सम्प्रभुता बताता है, लेकिन न तो उसे विश्व के अन्य देश स्वीकारते हैं और न ही इसे अंटार्कटिक संधि में मान्यता दी गई है।

## विल्क्स धरती क्रेटर
२००६ में अंतरिक्ष यान द्वारा एकत्रित गुरुत्वाकर्षण-सम्बन्धित जानकारी से यह मालूम हुआ कि विल्क्स धरती के क्षेत्र में हिमचादर की मोटी बर्फ़ के नीचे छुपा हुआ एक ३०० मील चौड़ा प्रहार क्रेटर है। अध्ययन से वैज्ञानिक अनुमान लगते हैं कि यह आज से लगभग २५ करोड़ वर्ष पूर्व हुए एक क्षुद्रग्रह प्रहार से बना था।

## इन्हें भी देखें
* हिमचादर
* पूर्वी अंटार्कटिका
* रानी मेरी धरती
* आदेली धरती

## सन्दर्भ

*
श्रेणी:अंटार्कटिका का भूगोल
श्रेणी:अंटार्कटिका के क्षेत्र
श्रेणी:अंटार्कटिका में सम्प्रभुता के दावे
श्रेणी:पूर्वी अंटार्कटिका
चिन्न जीयर स्वामी

**श्रीमन्नारायण चिन्न जीयर स्वामी** वर्त्तमान समय में श्रीवैष्णव सम्प्रदाय के प्रचारक एवं दक्षिण भारतीय सन्त संयासी है। उन्होंने भारत नेपाल से लेकर विदेशों तक वैष्णव धर्मका प्रचार किया और वैदिक संस्कृत गुरुकुलों का संचालन भि किया है। वह रामानुजाचार्य द्वारा प्रतिपादित विशिष्टाद्वैत दर्शन का अनुशरण करते हैं। वे भगवान् विष्णु के आराधाक है। स्वामीजी अनेक भाषा के प्रखर वक्ता एवं संस्कृत भाषा के विद्वान है। 
## सन्दर्भ सामग्री

श्रेणी:आध्यात्मिक गुरु
एडवर्ड ८ खाड़ी

**एडवर्ड ८ खाड़ी** (Edward VIII Bay) अंटार्कटिका में एक ३२ किलोमीटर चौड़ी खाड़ी है। यह एडवर्ड ८ पठार और अयगार्डन द्वीप समूह के बीच स्थित है। इस खाड़ी के समीपी छोर पर एडवर्ड ८ हिमचट्टान है।

## इन्हें भी देखें
* एडवर्ड ८ पठार
* अयगार्डन द्वीप समूह

## सन्दर्भ

श्रेणी:अंटार्कटिका की खाड़ियाँ
श्रेणी:केम्प धरती
एडवर्ड ८ पठार

**एडवर्ड ८ पठार** (Edward VIII Plateau) अंटार्कटिका में एक गुम्बद के आकार का पठार है जो हमेशा बर्फ़ से ढका हुआ रहता है। यह पठार एडवर्ड ८ खाड़ी और मैग्नेट खाड़ी के बीच एक प्रायद्वीप पर स्थित है।

## इन्हें भी देखें
* एडवर्ड ८ खाड़ी
* अयगार्डन द्वीप समूह

## सन्दर्भ

श्रेणी:अंटार्कटिका के पठार
श्रेणी:केम्प धरती
श्रेणी:अंटार्कटिका के प्रायद्वीप
अयगार्डन द्वीप समूह

**अयगार्डन द्वीप समूह** (Øygarden Group) अंटार्कटिका में एडवर्ड ८ खाड़ी के दक्षिणी भाग में स्थित एक १८ किलोमीटर लम्बी छोटे, पथरीलें और तेढ़े-मेढ़े आकार के द्वीपों की शृंखला है।

## इन्हें भी देखें
* एडवर्ड ८ खाड़ी

## सन्दर्भ

श्रेणी:अंटार्कटिका के द्वीप
श्रेणी:केम्प धरती
श्रेणी:अंटार्कटिका के द्वीपसमूह
सागरतट

**सागरतट** (coastline या coast) ऐसे भौगोलिक क्षेत्र को बोलते हैं जहाँ धरती किसी सागर या महासागर से मिलती है।

## इन्हें भी देखें
* सागर
* महासागर

## सन्दर्भ

*
श्रेणी:तटीय भूगोल
श्रेणी:समुद्र-वैज्ञानिक पारिभाषिकी
केम्प तट

**केम्प तट** (Kemp Coast) पूर्वी अंटार्कटिका में एडवर्ड ८ खाड़ी और विलियम स्कोर्ज़बी खाड़ी के बीच स्थित सागर तट है।

## इन्हें भी देखें
* एडवर्ड ८ खाड़ी
* विलियम स्कोर्ज़बी खाड़ी

## सन्दर्भ

श्रेणी:अंटार्कटिका के सागरतट
श्रेणी:केम्प धरती
मालाबार सागरतट

**मालाबार सागरतट** (Malabar Coast) भारत के दक्षिण पश्चिम  भाग में अरब सागर से लगे सागरतट को कहते हैं। यह दक्षिण भारत का सर्वाधिक वर्षा वाला क्षेत्र है, क्योंकि पश्चिमी घाट के पहाड़ मानसून में आने वाले बादलों को बाधित कर के उन्हें अपने पश्चिमी मुखों पर वर्षा गिराने पर विवश कर देते हैं।

## इन्हें भी देखें
* दक्षिण भारत

## सन्दर्भ

श्रेणी:भारत के सागरतट
हरिता कौर देओल

**हरिता कौर देओल** (१९७२ से २५ दिसम्बर १९९६) एक महिला वायुयान चालक थी जो कि भारतीय वायु सेना में कार्यरत थीं।  ,साथ ही ये भारत की पहली महिला पायलट थीं। 
इनका जन्म पंजाब के चंडीगढ़ में एक सिक्ख परिवार में हुआ था।

## सन्दर्भ

श्रेणी:भारतीय महिला
श्रेणी:महिला पायलट
श्रेणी:भारतीय सिख
केम्प धरती

**केम्प धरती** (Kemp Land) पूर्वी अंटार्कटिका का एक पतला सा भूभाग है। यह केम्प तट से भीतरी भूमि क्षेत्र है जो एक फांक के रूप में दक्षिणी ध्रुव तक जाता है। रेखांश (लोंगिट्यूड) के हिसाब से यह ५६° २५' पूर्व और ५९° ३४' पूर्व के बीच का क्षेत्र है। केम्प धरती के पूर्व में मैक रॉबर्टसन धरती और पश्चिम में एन्डर्बी धरती है। अयगार्डन द्वीप समूह केम्प क्षेत्र में आता है।

## इन्हें भी देखें
* अयगार्डन द्वीप समूह

## सन्दर्भ

श्रेणी:पूर्वी अंटार्कटिका
*
श्रेणी:अंटार्कटिका के क्षेत्र
ट्यूरिंग पुरस्कार

**ट्यूरिंग पुरस्कार** कंप्यूटर विज्ञान क्षेत्र में दिया जाने वाला एक पुरस्कार है। 

## सन्दर्भ

श्रेणी:विज्ञान और अभियांत्रिकी पुरस्कार
ओट्स धरती

**ओट्स धरती** (Oates Land) पूर्वी अंटार्कटिका की मुख्यभूमि का एक हिस्सा है, जो पूर्व में जॉर्ज ५ धरती द्वारा सीमित है। यह समुद्र किनारे पर ओट्स तट से शुरु होकर मुख्य भूमि में भीतरी क्षेत्र पर विस्तृत है। कुछ भूभाग ऐसा भी है जिसे कभी ओट्स धरती का और कभी जॉर्ज ५ धरती का हिस्सा माना जाता है।

## इन्हें भी देखें
* जॉर्ज ५ धरती
* विक्टोरिया धरती
* पूर्वी अंटार्कटिका

## सन्दर्भ

*
श्रेणी:अंटार्कटिका का भूगोल
श्रेणी:अंटार्कटिका के क्षेत्र
श्रेणी:पूर्वी अंटार्कटिका
बेलिंग्सहाउज़ेन सागर

**बेलिंग्सहाउज़ेन सागर** (Bellingshausen Sea) अंटार्कटिक प्रायद्वीप के पश्चिमी तट पर ५७°१८' पश्चिम और १०२°२०' पश्चिम रेखांशो के बीच स्थित सागर है। यह एकेक्स्ज़ैन्डर द्वीप से पश्चिम में, थर्सटन द्वीप के फ़्लाइंग फ़िश अंतरीप (Cape Flying Fish) से पूर्व और पीटर प्रथम द्वीप से दक्षिण में स्थित है। बेलिंग्सहाउज़ेन सागर से दक्षिण में पश्चिम-से-पूर्व एट्स तट, ब्रायन तट और इंगलिश तट स्थित हैं, जो पश्चिमी अंटार्कटिका क भाग हैं। पश्चिम में यह अमंडसेन सागर से मिलता है।

## क्षुद्रग्रह प्रहार
आज से २१.५ वर्ष पूर्व, अतिनूतन युग (प्लायोसीन युग) में, एक क्षुद्रग्रह (ऐस्टेरोइड) बेलिंग्सहाउज़ेन सागर में आ गिरा। इस क्षुद्रग्रह को अब 'एल्तानिन क्षुद्रग्रह' (Eltanin asteroid) कहते हैं।

## इन्हें भी देखें
* अंटार्कटिक प्रायद्वीप
* वेडेल सागर

## सन्दर्भ

श्रेणी:दक्षिणध्रुवीय महासागर के सागर
श्रेणी:अंटार्कटिक क्षेत्र
मत्स्योद्योग

**मत्स्योद्योग** *([[अंग्रेजी]]: Fisheries)* मछलियों के पालन, पकड़ने तथा उनसे खाद्य पदार्थ और अन्य उत्पाद बनाने से संबंधित एक उद्योग है। यह अनेक देशों की अर्थव्यवस्था में विशेष स्थान रखता है, विशेषकर समुद्री तटीय क्षेत्रों में। मत्स्योद्योग की गतिविधियाँ स्थान, मछलियों की प्रजाति, पालन और पकड़ने की विधियों, प्रयुक्त उपकरणों तथा नौकाओं के आधार पर भिन्न-भिन्न हो सकती हैं।

## परिभाषा और महत्व
मत्स्योद्योग का आशय मछलियों के पालन-पोषण, पकड़ने, प्रसंस्करण और विपणन से है। यह न केवल खाद्य सुरक्षा में योगदान देता है बल्कि रोजगार के अवसर भी प्रदान करता है। भारत सहित कई देशों में मत्स्य उद्योग ग्रामीण और तटीय अर्थव्यवस्था की रीढ़ की हड्डी माना जाता है।

## मत्स्योद्योग के प्रकार
मत्स्योद्योग को मुख्यतः दो श्रेणियों में बाँटा जाता है:-

# **समुद्री मत्स्योद्योग** - इसमें समुद्र से मछलियों का पकड़ना और तटीय क्षेत्रों में उनका पालन शामिल है।
# **अंतर्देशीय मत्स्योद्योग** - इसमें नदियों, झीलों, तालाबों और कृत्रिम जलाशयों में मछली पालन और पकड़ना आता है।

## भारतीय संदर्भ
भारत विश्व के प्रमुख मत्स्य उत्पादक देशों में से एक है। यहाँ "नीली क्रांति" *(Blue Revolution)* के अंतर्गत मत्स्य पालन को प्रोत्साहित किया गया है। राष्ट्रीय मत्स्य विकास बोर्ड *(National Fisheries Development Board)* भी इस क्षेत्र में योजनाएँ और नीतियाँ लागू करता है।

## इन्हें भी देखें
* मत्स्य पालन
* मछली

## सन्दर्भ

*
श्रेणी:मत्स्य पालन
श्रेणी:मछली
मत्स्योद्योग विज्ञान

**मत्स्योद्योग विज्ञान** (Fisheries science) मत्स्योद्योग संचालन, मापन व प्रबंधन के शास्त्र को कहते हैं। यह एक बहुमुखीय क्षेत्र है जिसमें सरोविज्ञान, समुद्र विज्ञान, समुद्री जीवविज्ञान, जैव संरक्षण, पारिस्थितिकी, अर्थशास्त्र और प्रबन्धन से सीखे ली जाती हैं। वर्तमानकाल में मत्स्योद्योग विज्ञान के भीतर कुछ नई शाखाओं ने जन्म लिया है, मसलन मत्स्योद्योग क़ानून और जैव-अर्थशास्त्र।

## इन्हें भी देखें
* मत्स्योद्योग

## सन्दर्भ

*
समुद्री जायर

समुद्र विज्ञान में **जायर** (gyre) किसी सागरीय या महासागरीय क्षेत्र में घूर्णन करने वाले, यानि एक क्षेत्र में घूमने वाले, जल प्रवाह को कहते हैं। जायरों में पानी एक ही बड़े क्षेत्र में गोल-गोल घूमता रहता है। इनमें अक्सर साथ में भारी वायु प्रवाह भी चलता है।

## महासागरीय कूड़ेदान
यह देखा गया है कि हमारे महासागरों के जायर क्षेत्रों में समुद्रों में नासमझी से फेंका गया बहुत-सा तैरने वाला मलबा (जैसे कि प्लास्टिक की बोतले आदि) जाकर एकत्रित हो जाता है और वहीं घूमता रहता है। कुछ समीक्षकों के अनुसार इसने हमारे महासागरों में कुछ क्षेत्रों को कूड़ेदान जैसा बना दिया है। प्रशांत महासागर के एक क्षेत्र को अब महान प्रशांत कूड़ेदान (Great Pacific garbage patch) कहा जाता है।

## कारण
जायर हमारे ग्रह के अपने घूर्णन से होने वाले कॉरिऑलिस प्रभाव से बनते हैं। यह जल व वायु दोनों में भ्रमिलता से घूर्णन का प्रभाव पैदा कर देता है।

## मुख्य जायर
पृथ्वी के महासागरों में पाँच प्रमुख जायर हैं:
* हिन्द महासागर जायर (Indian Ocean Gyre) - जो आमतौर से दक्षिणावर्त (क्लोकवाइज़) चलता है
* उत्तर अटलांटिक जायर (North Atlantic Gyre)
* उत्तर प्रशांत जायर (North Pacific Gyre)
* दक्षिण अटलांटिक जायर (South Atlantic Gyre)
* दक्षिण प्रशांत जायर (South Pacific Gyre)

## इन्हें भी देखें
* कॉरिऑलिस प्रभाव

## सन्दर्भ

*
श्रेणी:वायुगतिकी
श्रेणी:तरल गतिकी
श्रेणी:मत्स्योद्योग विज्ञान
हिमशैल

**हिमशैल** (iceberg) मीठे जल के ऐसे बड़े टुकड़े को कहते हैं जो किसी हिमानी (ग्लेशियर) या हिमचट्टान (आइस-शेल्फ़) से टूटकर खुले पानी में तैर रहा हो। उत्प्लावन बल के कारण किसी भी हिमशैल का लगभग दसवाँ हिस्सा ही समुद्री पानी के ऊपर नज़र आता है जबकि उसका बाक़ी नौ-गुना बड़ा भाग जल के नीचे होता है।

## बर्फ छत्रक
* हिमचट्टान
* हिमानी

## सन्दर्भ

श्रेणी:हिमशैल
श्रेणी:बर्फ़ समूह
श्रेणी:समुद्र विज्ञान
श्रेणी:समुद्र-वैज्ञानिक पारिभाषिकी
लाज़ारेव सागर

**लाज़ारेव सागर** (Lazarev Sea, Море Лазарева) दक्षिणध्रुवीय महासागर का एक सीमांत सागर है जिस से पूर्वी अंटार्कटिका की रानी मौड धरती तटवर्ती है। २००२ में यह इस समुद्री क्षेत्र के लिए प्रस्तावित नाम था। राजा हाकोन ७ सागर इस से पश्चिम में और रीज़र-लार्सन सागर इस से पूर्व में स्थित है। लाज़ारेव सागर नाम पर मतभेद है - कुछ स्रोत इसका प्रयोग करते हैं और कुछ नहीं।

## इन्हें भी देखें
* पूर्वी अंटार्कटिका
* वेडेल सागर
* रीज़र-लार्सन सागर

## सन्दर्भ

श्रेणी:दक्षिणध्रुवीय महासागर के सागर
श्रेणी:अंटार्कटिक क्षेत्र
श्रेणी:रानी मौड धरती
वेडेल सागर

अंगूठाकार|बाएँ|वेडेल सागर
अंगूठाकार|बाएँ|
**वेडेल सागर** (Weddell Sea) अंटार्कटिक प्रायद्वीप से पूर्व में और कोट्स धरती से पश्चिम में स्थित दक्षिणी महासागर का एक सागर है। इसका पूर्वतम बिन्दु रानी मौड धरती का नॉर्वेजिआ अंतरीप (Cape Norvegia) है। अपने सबसे चौड़े मापन पर यह २,००० किमी तक फैला हुआ है। भूमि के साथ लगे इसके कई क्षेत्रों पर हिमचट्टाने स्थित हैं, मसलन फ़िल्च्नर-रोन हिमचट्टान, और वेडेल सागर का दक्षिणी भाग स्थाई और भीमकाय हिमचट्टानों से ढका हुआ लगता है।

वेडेल सागर का जल विश्व के सबसे साफ़ समुद्री जलों में गिना जाता है और इसमें बहुत सीलों और व्हेलों की आबादी है। लेकिन साथ-ही-साथ नाविकों के लिये इसे अधिक ख़तरनाक बताया गया है। इतिहासकार थोमस हेन्री ने अपनी १९५० की किताब "श्वेत महाद्वीप" (द व्हाइट कोन्टीनेन्ट) में लिखा कि "वेडेल सागर के हिमशैल-ग्रस्त जल से निकलने वाले सभी नाविक कहते हैं कि यह पृथ्वी का सबसे जोखिम-मय और डरावना स्थान है। इसके मुक़ाबले में रॉस सागर स्थाई, शान्त और सुरक्षित है।"

## इन्हें भी देखें
* अंटार्कटिक प्रायद्वीप
* रॉस सागर
* फ़िल्च्नर-रोन हिमचट्टान
* लाज़ारेव सागर

## सन्दर्भ

श्रेणी:दक्षिणध्रुवीय महासागर के सागर
श्रेणी:अंटार्कटिक क्षेत्र
रीज़र-लार्सन हिमचट्टान

**रीज़र-लार्सन हिमचट्टान** (Riiser-Larsen Ice Shelf) पूर्वी अंटार्कटिका के रानी मौड धरती के तट पर एक ४०० किमी (२५० मील) लम्बी हिमचट्टान है। यह उत्तर में नॉर्वेजिआ अंतरीप (Cape Norvegia) से लेकर दक्षिण में लिडन द्वीप (Lyddan Island) और स्टैनकोम्ब-विल्ज़ हिमानी (Stancomb-Wills Glacier) तक विस्तृत है।

## इन्हें भी देखें
* हिमचट्टान
* रानी मौड धरती
* स्टैनकोम्ब-विल्ज़ हिमानी

## सन्दर्भ

श्रेणी:अंटार्कटिका की हिमचट्टाने
श्रेणी:रानी मौड धरती
हिमधारा

**हिमधारा** (ice stream) किसी हिमचादर (आइस शीट) के ऐसे क्षेत्र को कहते हैं जिसमें बर्फ़ अपने आसपास की बर्फ़ से अधिक तेज़ी से बह रही हो। यह एक विषेश प्रकार की हिमानी (ग्लेशियर) होती है। हिमधाराएँ अंटार्कटिका में बहुत दिखती हैं जहाँ वे पूरी बर्फ़ का १०% प्रतिशत है। वे ५० किमी चौड़ी, २ किमी गहरी और सैंकड़ों मीलों तक चलने वाली हो सकती हैं। समझा जाता है कि अंटार्कटिका की हिमचादरों से सागर में बह जानी वाली अधिकांश बर्फ़ इन्हीं हिमधाराओं में बहती है।

## इन्हें भी देखें
* हिमचादर

## सन्दर्भ

श्रेणी:हिमधाराएँ
श्रेणी:हिमानियाँ
श्रेणी:बर्फ़ समूह
जोनाथन ट्रॉट

**जोनाथन ट्रॉट** (जन्म : २२ अप्रैल १९८१, केपटाउन, दक्षिण अफ्रीका) एक इंग्लैंड क्रिकेट टीम के बल्लेबाज़ है। इंग्लैंड के लिए खेलते हैं। 

## सन्दर्भ

श्रेणी:इंग्लैंड के क्रिकेट खिलाड़ी
श्रेणी:क्रिकेट खिलाड़ी
श्रेणी:जीवित लोग
श्रेणी:1981 में जन्मे लोग
श्रेणी:बल्लेबाज
राजा हाकोन ७ सागर

**राजा हाकोन ७ सागर** (अंग्रेज़ी: King Haakon VII Sea, नॉर्वेजियाई: Kong Haakon VII Hav) दक्षिणध्रुवीय महासागर के एक सीमांत सागर का प्रस्तावित नाम है जिस से पूर्वी अंटार्कटिका की रानी मौड धरती तटवर्ती है। वेडेल सागर इस से पूर्व में और प्रस्तावित लाज़ारेव सागर इस से पूर्व में स्थित है। भारत का मैत्री अनुसंधान केन्द्र इसी सागर के पास स्थित है।

## नामोत्पत्ति
सन् १९०५ में नॉर्वे का स्वीडन के साम्राज्य से अलगाव हो गया और हाकोन ७ नॉर्वे (Haakon VII) के पहले राजा बने। सागर का नाम उन्हीं पर प्रस्तावित है।

## इन्हें भी देखें
* पूर्वी अंटार्कटिका
* वेडेल सागर

## सन्दर्भ

श्रेणी:दक्षिणध्रुवीय महासागर के सागर
श्रेणी:अंटार्कटिक क्षेत्र
श्रेणी:रानी मौड धरती
सरोविज्ञान

**सरोविज्ञान** ( *लिम्नोलॉजी*) नदियों, झीलों, तालाबों, जलप्रपातों, आर्द्रभूमिओं, पानी के चश्मों और भूमिगत जल-समूहों का अध्ययन है जो समुद्र से अलग हैं। यह शब्द 'सरोवर' से लिया गया है लेकिन ध्यान दें कि यह केवल सरोवरों का ही अध्ययन नहीं है। विज्ञान की इस शाखा में इन जलसमूहों को जीववैज्ञानिक, रासायनिक, भौतिक और भूवैज्ञानिक दृष्टि से समझा जाता है।

## इन्हें भी देखें
* मत्स्योद्योग

## सन्दर्भ

*
श्रेणी:झीलें
श्रेणी:नदियाँ
श्रेणी:जलमापन
श्रेणी:भौतिक भूगोल
स्टैनकोम्ब-विल्ज़ हिमानी

**स्टैनकोम्ब-विल्ज़ हिमानी** (Stancomb-Wills Glacier) पूर्वी अंटार्कटिका के रानी मौड धरती क्षेत्र की एक बड़ी हिमानी (ग्लेशियर) है जिसकी हिमधारा पूर्वी वेडेल सागर में बह जाती है। यह प्रवाह पास के लिडन द्वीप से बिलकुल दक्षिण में है। स्टैनकोम्ब-विल्ज़ हिमानी का सबसे पहचाने जाने वाल पेहलू इसकी "जीभ" है। **स्टैनकोम्ब-विल्ज़ हिमानी जिह्वा** (Stancomb-Wills Glacier Tongue) कहलाने वाली यह हिम-आकृति २३० किमी लम्बी है। यह जिह्वा अंत में ३० किमी चौड़ी और बीच के कुछ स्थानों पर ५० किमी चौड़ी तक है। यदि जिह्वा की बर्फ़ की ऊँचाई मापी जाए तो यह आसपास की हिमचादर की बर्फ़ से लगभग १० मीटर ऊँची भी है, यानि जिह्वा आसानी से अलग देखी जा सकती है। वेडेल सागर पहुँचकर यह समुद्री बर्फ़ तक जाती है।

## इन्हें भी देखें
* हिमधारा
* रीज़र-लार्सन हिमचट्टान

## सन्दर्भ

श्रेणी:रानी मौड धरती की हिमानियाँ
श्रेणी:अंटार्कटिका की हिमधाराएँ
ब्रंट हिमचट्टान

**ब्रंट हिमचट्टान** (Brunt Ice Shelf) पूर्वी अंटार्कटिका के कोट्स धरती क्षेत्र में सागरतट पर स्थित एक हिमचट्टान है। यह डॉसन-लैम्बटन हिमानी और स्टैनकोम्ब-विल्ज़ हिमानी जिह्वा के बीच में स्थित है।

## इन्हें भी देखें
* स्टैनकोम्ब-विल्ज़ हिमानी
* डॉसन-लैम्बटन हिमानी
* रीज़र-लार्सन हिमचट्टान

## सन्दर्भ

श्रेणी:कोट्स धरती
श्रेणी:अंटार्कटिका की हिमचट्टाने
डॉसन-लैम्बटन हिमानी

**डॉसन-लैम्बटन हिमानी** (Dawson-Lambton Glacier) पूर्वी अंटार्कटिका के कोट्स धरती क्षेत्र में दक्षिणपूर्वी वेडेल सागर में बहने वाली एक हिमानी (ग्लेशियर) है। यह ब्रंट हिमचट्टान से तुरंत पश्चिम में है। डॉसन-लैम्बटन हिमानी पर बहुत सी गहरी और विस्तृत खाईयाँ हैं। सन् १९५६ में इसके बारे में एक लिखित ब्योरे के अनुसार समुद्र की तरफ़ इसका मुख लगभग ६० मीटर (२०० फ़ुट) ऊँचा और ६५ किमी (४० किमी) चौड़ा है।

## इन्हें भी देखें
* ब्रंट हिमचट्टान
* वेडेल सागर
* कोट्स धरती

## सन्दर्भ

श्रेणी:कोट्स धरती की हिमानियाँ
श्रेणी:अंटार्कटिका की हिमानियाँ
सौम्य सरकार

**सौम्य सरकार** (अंग्रेजी : Soumya Sarkar) (बंगाली : সৌম্য সরকার) का जन्म २५ फ़रवरी १९९३ सतखीरा में हुआ था। ये एक बांग्लादेशी  हिंदू हैं  बांग्लादेश क्रिकेट टीम के खिलाड़ी है जो बांग्लादेश के राष्ट्रीय स्तर पर खेलते हैं। 

## सन्दर्भ

श्रेणी:जीवित लोग
श्रेणी:1993 में जन्मे लोग
श्रेणी:बांग्लादेश के क्रिकेट खिलाड़ी
श्रेणी:क्रिकेट खिलाड़ी
श्रेणी:विकिपरियोजना क्रिकेट
श्रेणी:बांग्लादेश के वनडे क्रिकेट खिलाड़ी
फ़्लातवेर द्वीप

**फ़्लातवेर द्वीप** (Flatvaer Islands), जो **ओंगुल द्वीप** (Ongul Islands) भी कहलाते हैं, पूर्वी अंटार्कटिका के रानी मौड धरती क्षेत्र में लुटज़ो-होल्म खाड़ी (Lützow-Holm Bay) के पूर्वी मुख के समीप, अंटार्कटिका की मुख्यभूमि से लगभग ४ किमी की दूरी पर स्थित द्वीपों का एक समूह है। २.८ किमी लम्बा ओंगुल द्वीप इसका सबसे बड़ा टापु है।

## इन्हें भी देखें
* रानी मौड धरती

## सन्दर्भ

श्रेणी:रानी मौड धरती के द्वीप
श्रेणी:अंटार्कटिका के द्वीप
रीज़र-लार्सन प्रायद्वीप

:*अगर आप अंटार्कटिक क्षेत्र की इसी नाम की हिमचट्टान पर जानकारी ढूंढ रहे हैं तो [[रीज़र-लार्सन हिमचट्टान]] का लेख देखिये*
**रीज़र-लार्सन प्रायद्वीप** (Riiser-Larsen Peninsula) पूर्वी अंटार्कटिका के रानी मौड धरती क्षेत्र का एक बड़ा प्रायद्वीप है। यह लुटज़ो-होल्म खाड़ी से बिलकुल पश्चिम में स्थित है।

## इन्हें भी देखें
* लुटज़ो-होल्म खाड़ी
* फ़्लातवेर द्वीप
* रानी मौड धरती

## सन्दर्भ

श्रेणी:अंटार्कटिका के प्रायद्वीप
श्रेणी:रानी मौड धरती
श्रेणी:रानी मौड धरती की स्थलाकृतियाँ
मनोकामना मन्दिर

300px|अंगूठाकार|मनोकामना मंदिर में ऐतिहासिक घंट
**मनोकामना/मनकामना भगवति** गोरखा में स्थित मनोकामना मन्दिर भी एक महत्वपूर्ण देवीस्थान शक्तिपीठ माना जाता है। मन कि कामना पूरी होती है ऐसा माने जाने के कारण इस भगवती का नाम मनोकामना पड़ गया। राम शाह की रानी स्वयं मनोकामना भगवती का अवतार थीं यह जनविश्वास है।
दशहरे में पूजा करने आने वाले श्रद्धालुओं कि बहुत बड़ी भीड़ लगती है। यहाँ प्रत्येक अष्टमी के दिन बली चढ़ाने की परंपरा है। मनोकामना के दर्शन से मनोकांक्षा पूरी होती है ऐसा धार्मिक विश्वास छ। manokamna Mandir jaane ka Rasta nautanva se hai nautanva se FIR Nepal mein bhairhawa se bhansar kara kar manokamna Mandir pahunchkar FIR vahan se Keval kar se Jaate Hain

## पता
मनोकामना मन्दिर, गोर्खा जिला मुख्यालय से दक्षिणपुर्वी भाग कि ओर अवस्थीत है। यह मन्दिर गोर्खा के मुख्यालय पोखरीथोक बाजार से १२ किलोमिटर दक्षिण, तनहू के आबुखैरेनी से ५ किलोमिटर पूर्व और चितवन के मुग्लिन से २६ किलोमिटर उत्तर में अवस्थित है। समुद्री सतह से १३०३ मिटर के ऊँचाई पर अवस्थित यह मन्दिर के परिसर से दक्षिण के तरफ महाभारत झील और छिम्केश्वरी डाँडा के साथ हि उत्तरी भाग में अन्नपुर्ण हिमालय और मनास्लु हिमालय कि चोटियां देखी जा सकती है। मन्दिर प्रांगण से सुर्यादय और सुर्यास्त का मनमोहक दृष्य देखा जा सकता है।। 

## कैसे जायें
मनकामना मंदिर जाने के लिए काठमांडू से पोखरा वाले रास्ते पर जाएं और मुगलिंग से 3.5 किलोमीटर पहले उत्तर कर सड़क किनारे ही मनोकामना देवी के मंदिर का प्रवेश द्वार है।
 बुटबल से मुगलिंग पहुंचे और फिर काठमांडू के रास्ते पर 3.5  किलोमीटर आगे बढ़े मनकामना मंदिर का प्रवेश द्वार मिलेगा।
 वहीं से रोपवे से मनकामना मंदिर जा सकते हैं

## मन्दिर का इतिहास
मंदिर का इतिहास बहुत ही पुराना है यहां पर हर इच्छा पूरी होती है देश बिदेश से लाखों श्रद्धालु यहां पर शिश झुकाने आते हैं

## सन्दर्भ

## बाहरी कड़ियाँ
मनकामना मंदिर नेपाल 
* Übersetzung:de

## सन्दर्भ सामग्री

श्रेणी:नेपाल में अवस्थित मन्दिर
श्रेणी:संस्कृति
श्रेणी:धर्म
श्रेणी:भूगोल
श्रेणी:शक्ति पीठ
श्रेणी:पर्यटन
श्रेणी:नेपाल के दर्शनीय स्थल
श्रेणी:पर्यटकीय स्थल
लिडन द्वीप

**लिडन द्वीप** (Lyddan Island) पूर्वी अंटार्कटिका में रीज़र-लार्सन हिमचट्टान के दक्षिण-पश्चिमी छोर पर खड़ा है और उस हिमचट्टान को ब्रंट हिमचट्टान से अलग करता है। यह द्वीप लगभग ८० किमी चौड़ा है और इसकी आकृति में तीन भुजाएँ हैं। यह द्वीप रानी मौड धरती क्षेत्र के राजकुमारी मारथा तट (Princess Martha Coast) से लगभग ३७ किमी की दूरी पर सागर में स्थित है। भौगोलिक रूप से यह कोट्स धरती क्षेत्र का भाग है।

## द्वीप या बर्फ़ का उभार
लिडन द्वीप हमेशा बर्फ़ से ढका रहता है। इसपर अध्ययन करने के बाद वैज्ञानिकों को शक़ है कि बर्फ़ के नीचे जो ज़मीन की सतह है वह समुद्र सतह से नीचे है। यानि सम्भव है कि यह द्वीप है ही नहीं बल्कि एक स्थान पर उठे हुए समुद्र के फ़र्श पर बर्फ़ का जमावड़ा है।

## इन्हें भी देखें
* रीज़र-लार्सन हिमचट्टान
* ब्रंट हिमचट्टान
* कोट्स धरती
* रानी मौड धरती

## सन्दर्भ

श्रेणी:कोट्स धरती
श्रेणी:अंटार्कटिका के द्वीप
लुटज़ो-होल्म खाड़ी

**लुटज़ो-होल्म खाड़ी** (Lützow-Holm Bay) पूर्वी अंटार्कटिका के रानी मौड धरती क्षेत्र से किनारा करती हुई एक २२० किमी चौड़े मुख वाली बड़ी खाड़ी है। यह रीज़र-लार्सन प्रायद्वीप से पूर्व में और फ़्लातवेर द्वीपों के समीप स्थित अंटार्कटिका की मुख्यभूमि के तट से पश्चिम में विस्तृत है।

## इन्हें भी देखें
* रीज़र-लार्सन प्रायद्वीप
* फ़्लातवेर द्वीप
* रानी मौड धरती

## सन्दर्भ

श्रेणी:रानी मौड धरती की खाड़ियाँ
श्रेणी:अंटार्कटिका की खाड़ियाँ
पश्चिम हिमचट्टान

**पश्चिम हिमचट्टान** (West Ice Shelf) पूर्वी अंटार्कटिका के राजकुमारी एलिज़ाबेथ धरती में २८८ किमी चौड़ी एक हिमचट्टान है। यह पूर्व-पश्चिम दिशा में बैरियर खाड़ी (Barrier Bay) से पोसादोवस्की खाड़ी (Posadowsky Bay) के बीच चलती है।

## इन्हें भी देखें
* राजकुमारी एलिज़ाबेथ धरती

## सन्दर्भ

श्रेणी:अंटार्कटिका की हिमचट्टाने
श्रेणी:राजकुमारी एलिज़ाबेथ धरती
श्रेणी:राजकुमारी एलिज़ाबेथ धरती के हिमसमूह
रॉस अधीनक्षेत्र

**रॉस अधीनक्षेत्र** (Ross Dependency) अंटार्कटिका का एक भूभाग है। यह रेखांश १६०° पूर्व और १५०° पश्चिम के बीच का क्षेत्र है। विक्टोरिया धरती का कुछ हिस्सा और रॉस हिमचट्टान का अधिकांश भाग इसमें आता है। न्यू ज़ीलैण्ड यहाँ पर अपनी सम्प्रभुता बताता है, लेकिन न तो उसे विश्व के अन्य देश स्वीकारते हैं और न ही इसे अंटार्कटिक संधि में मान्यता दी गई है।

## इन्हें भी देखें
* विक्टोरिया धरती
* रॉस हिमचट्टान

## सन्दर्भ

श्रेणी:रॉस अधीनक्षेत्र
श्रेणी:अंटार्कटिका के क्षेत्र
श्रेणी:अंटार्कटिका में सम्प्रभुता के दावे
नूनातक

**नूनातक** (nunatak) किसी हिमानी (ग्लेशियर), हिमचादर या अन्य बर्फ़ से पूरी तरह ढके हुए विस्तृत क्षेत्र में एक बर्फ़-रहित खुला हुआ पथरीला पहाड़, चट्टान या पर्वत होता है। इन्हें अक्सर **हिमानी द्वीप** (glacial islands) भी कहा जाता है।

हिम और बर्फ़ से ढके क्षेत्रों में एक स्थान अक्सर अन्य स्थानों जैसा दिखता है और नूनातकों को स्थान-पहचान व मार्गदर्शन के लिये प्रयोग किया जाता है। नूनातकों पर रहने वाले जीव बर्फ़ से घिरे होने के कारण अक्सर अन्य स्थानों के जीवों से सम्पर्क खो बैठते हैं और उनके वासस्थान अलग-अलग रूपों में विकसित होते हैं।

## नामोत्पत्ति
"नूनातक" इनुइत भाषा के "नूनातक़" (nunataq) शब्द से लिया गया है। इस मूल शब्द में 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' 'क़' से मिलता है। अंग्रेज़ी में "क़" न होने के कारण "क" के साथ "नूनातक" प्रचलित हो गया।

## इन्हें भी देखें
* हिमानी
* हिमचादर

## सन्दर्भ

*
श्रेणी:हिमानी विज्ञान
श्रेणी:पर्वत
क्रिल

**क्रिल** (Krill) छोटे आकार के क्रस्टेशिया प्राणी हैं जो विश्व-भर के सागरों-महासागरों में पाये जाते हैं। समुद्रों में क्रिल खाद्य शृंखला की सबसे निचली श्रेणियों में होते हैं - क्रिल सूक्ष्मजीवी प्लवक (प्लैन्कटन) खाते हैं और फिर कई बड़े आकार के प्राणी क्रिलों को खाते हैं।

## जैवभार व अन्य प्राणियों के लिये खाद्य-स्रोत

दक्षिणी महासागर में अंटार्कटिक क्रिल (वैज्ञानिक नाम: Euphausia superba, यूफ़ौज़िया सुपर्बा) बहुत ही बड़ी तादाद में पाये जाते हैं। इनका कुल जैवभार ३८ करोड़ टन अनुमानित किया गया है, यानि कुल जैवभार के आधार पर (किसी भी जाति के सभी सदस्यों का कुल कार्बन भार मिला कर) अंटार्कटिक क्रिल हमारे ग्रह की सबसे विस्तृत जातियों में से एक है। क्रिलों के इस महान जैवभार का लगभग आधा हर वर्ष व्हेलों, पेंगविनों, सीलों, मछलियों और अन्य समुद्री प्राणियों द्वारा खाया जाता है और क्रिल तेज़ी से प्रजनन द्वारा फिर से अपनी संख्या की पूर्ती करते रहते हैं। क्रिलों का स्वभाव है कि वे दिन के समय समुद्र में अधिक गहराई पर चले जाते हैं और रात्रि में सतह के पास आ जाते हैं। इस कारण से सतह और गहराई दोनों पर रहने वाली जातियाँ इन्हें खाकर पोषित होती हैं।

## मानवीय खाद्य व ओद्योगिक प्रयोग
मत्स्योद्योग में क्रिल बड़ी संख्या में दक्षिणी महासागर और जापान के आसपास के सागरों में पकड़े जाते है। हर वर्ष की कुल पकड़ १.५ से २ लाख टन है, जिसका बड़ा भाग स्कोशिया सागर में पकड़ा जाता है। पकड़ा गये क्रिल का अधिकांश हिस्सा मछली पालन में मछलियों को खिलाने के लिये किया जाता है। इसका कुछ अंश औषध उद्योग में भी इस्तेमाल होता है। जापान, रूस और फ़िलिपीन्स में इसे खाया भी जाता है। जापान के खाने में इसे "ओकिआमी" (オキアミ, okiami) कहते हैं जबकि फ़िलिपीन्स में इसे "अलामांग" (alamang) कहते हैं और इसका प्रयोग "बागूंग" (bagoong) नामक एक नमकीन तरी के लिये होता है। क्रिल को खाने या खाद्य-सामग्रियों में प्रयोग करने से पहले इनका बाहरी खोल उतारना ज़रूरी है क्योंकि उसमें फ़्लोराइड होता है, जो बड़ी मात्रा में विषैला है।

## इन्हें भी देखें
* जैवभार
* अंटार्कटिक क्रिल
* खाद्य शृंखला
* क्रस्टेशिया

## सन्दर्भ

श्रेणी:क्रिल
श्रेणी:क्रस्टेशिया
श्रेणी:खाने योग्य क्रस्टेशिया
श्रेणी:मालाकोस्ट्राका
अन्तर्जलीय उच्चभूमि

**अन्तर्जलीय उच्चभूमि** (underwater bank) किसी सागर, महासागर या अन्य बड़े जलसमूह के नीचे स्थित किसी विस्तत भूमि के क्षेत्र को कहते हैं जिसकी गहराई उसके आसपास के समुद्री फ़र्श की तुलना में कम हो। अक्सर यह पानी की ऊपरी सतह से ज़रा ही कम ऊँचा होता है। ऐसी उच्चभूमियाँ अलग कारणों से बन सकती हैं और कुछ स्थानों पर यह पानी के नीचे के पर्वतों की शिखरों पर स्थित होती हैं। अन्तर्जलीय उच्चभूमियों का मत्स्योद्योग में बहुत महत्त्व होता है क्योंकि यह अक्सर मछली पकड़ने के लिये अच्छे स्थान होते हैं।

## इन्हें भी देखें
* मत्स्योद्योग

## सन्दर्भ

*
श्रेणी:मत्स्योद्योगिक उच्चभूमियाँ
श्रेणी:भौतिक समुद्र विज्ञान
स्कोशिया चाप

**स्कोशिया चाप** एक द्वीप चाप है जो स्कोशिया सागर की उत्तरी, पूर्वी और दक्षिणी सीमा परिभाषित करता है। 

## स्कोशिया चाप के द्वीप व अन्तर्जलीय उच्चभूमियाँ
इसके उत्तरी द्वीप दक्षिण अमेरिका के तिएर्रा देल फ़ुएगो द्वीप के छोर से ज़रा सी समुद्री दूरी पर शुरू होते हैं और पूर्व को जाते हैं - इस उत्तरी धार में इस्ला दे लोस एस्तादोस (Isla de los Estados); बर्डवुड (Burdwood), डेविस (Davis) और ओरोरा (Aurora) नामक अन्तर्जलीय उच्चभूमियाँ; शैग (Shag) और क्लर्क (Clerke) चट्टानें; और दक्षिण जॉर्जिया द्वीप हैं। पूर्वी धार में दक्षिण सैंडविच द्वीप समूह है, जिसके पीछे दक्षिण सैंडविच समुद्री खाई है। दक्षिणी धार पर हर्डमन (Herdman), डिस्कवरी (Discovery), ब्रूस (Bruce), पिरी (Pirie) और जेन (Jane) अन्तर्जलीय उच्चभूमियाँ; दक्षिण ऑर्कनी द्वीपसमूह (South Orkney Islands) और एलिफ़ेन्ट द्वीप (Elephant Island) स्थित है। इसके नीचे ब्रैन्सफ़ील्ड जलसंधि इस द्वीप चाप को अंटार्कटिक प्रायद्वीप से अलग करती है।

## इन्हें भी देखें
* स्कोशिया सागर
* द्वीप चाप
* अन्तर्जलीय उच्चभूमि
* अंटार्कटिक प्रायद्वीप

## सन्दर्भ

श्रेणी:अंटार्कटिका का भूगोल
झुंड व्यवहार

**झुंड व्यवहार** (swarm behaviour) एक जैसे आकार के जीवों, विषेशकर प्राणियों, के ऐसे सामूहिक व्यवहार को कहते हैं जहाँ वे एकत्रित होकर एक ही स्थान पर व्य्वस्थित रूप से हिलें या किसी व्यवस्थित रूप से तालमेल बनाकर एक स्थान से दूसरे स्थान जाएँ। यह व्यवहार कीटों, पक्षियों व मछलियों में बहुत देखा जाता है, जो घने झुंड बनाकर एक साथ चलते हैं। इनके अलावा हिरणों, गायों व अन्य बड़े प्राणियों में भी झुंड व्यवहार देखा जा सकता है।

## इन्हें भी देखें
* कीट
* स्वसंगठन

## सन्दर्भ

श्रेणी:व्यवहार
श्रेणी:मत्स्योद्योग
श्रेणी:सामयिक परिघटनाएँ
श्रेणी:स्वसंगठन
श्रेणी:जलीय पारिस्थितिकी
श्रेणी:प्राणी प्रवास
स्कोशिया सागर

**स्कोशिया सागर** (Scotia Sea) दक्षिणध्रुवीय महासागर के उत्तरी छोर पर स्थित एक सागर है। पश्चिम में यह ड्रेक जलमार्ग तक सीमित समझा जाता है जबकि पूर्व में यह स्कोशिया चाप (Scotia Arc) तक फैला हुआ है, जो चाप के आकार की एक द्वीपों व जल के नीचे उभरी चट्टानों की एक शृंखला है। भौगोलिक दृष्टि से यह समुद्र स्कोशिया प्लेट के ऊपर स्थित है।

## इन्हें भी देखें
* ड्रेक जलमार्ग
* स्कोशिया चाप

## सन्दर्भ

श्रेणी:दक्षिणध्रुवीय महासागर के सागर
श्रेणी:अंटार्कटिक क्षेत्र
श्रेणी:अटलांटिक महासागर के सागर
द्वीप चाप

**द्वीप चाप** () एक ऐसा द्वीप समूह होता है जिसमें द्वीप, ज्वालामुखी व समुद्र के नीचे उभरी चट्टानें एक चाप (arc) के आकार में सुसज्जित होती हैं। यह द्वीप चाप अक्सर दो भौगोलिक प्लेटों की सीमा पर स्थित होते हैं और उस सीमा पर एक प्लेट के दूसरी प्लेट के नीचे दब जाने से निर्मित होते हैं। चढ़ी हुई प्लेट उठने से द्वीप बनते हैं और दबी हुई प्लेट की तरफ़ एक गहरी समुद्री खाई भी अक्सर अस्तित्व में होती है। प्लेटों की इस जूझन से मैग्मा भी उभरता है और अक्सर ज्वालामुखी भी द्वीप चापों में मिलते हैं।

## इन्हें भी देखें
* द्वीप समूह

## सन्दर्भ

श्रेणी:द्वीप चाप
श्रेणी:द्वीपसमूह
श्रेणी:प्लेट विवर्तनिकी
श्रेणी:सागरीय जल कृत स्थलाकृति
अंटार्कटिक क्रिल

**अंटार्कटिक क्रिल** (Antarctic krill, वैज्ञानिक नाम: Euphausia superba, यूफ़ौज़िया सुपर्बा) अंटार्कटिका महाद्वीप के इर्द-गिर्द दक्षिणी महासागर में पाई जाने वाली क्रिल की जाति है। क्रस्टेशिया जीववैज्ञानिक उपसंघ के यह नन्हें प्राणी समुद्र में घने झुंड बनाकर रहते हैं - अक्सर इन झुंडों में एक घन मीटर में १०,००० - ३०,००० क्रिल होते हैं। अंटार्कटिक क्रिल ६ साल तक जीवित रह सकता है और यह ६ सेमी (२.४ इंच) लम्बाई और २ ग्राम वज़न तक पहुँच सकता है। क्रिल सूक्ष्मजीवी प्लवक (प्लैन्कटन) खाते हैं और फिर कई बड़े आकार के प्राणी क्रिलों को खाते हैं। यदि जैवभार (बायोमास) की दृष्टि से देखा जाये तो अंटार्कटिक क्रिल हमारे ग्रह की सबसे विस्तृत जातियों में से एक है। कुल मिलाकर सभी अंटार्कटिक क्रिल का अनुमानित जैवभार ५० करोड़ टन है।

## इन्हें भी देखें
* क्रिल
* जैवभार
* क्रस्टेशिया

## सन्दर्भ

श्रेणी:क्रिल
श्रेणी:अंटार्कटिका के प्राणी
सेतु भारतम्

**सेतु भारतम्** भारत सरकार की एक परियोजना है जिसका लक्ष्य भारत के सभी राष्ट्रीय राजमार्गों को २०१९ तक रेलवे क्रासिंग से मुक्त करना है। इसका शुभारम्भ ४ मार्च २०१६ को भारत के प्रधानमंत्री नरेन्द्र मोदी ने किया। इसके लिये १०२ बिलियन रूपये (१०२ अरब रूपये)का बजट निर्धारित कियाभारत सरकार की परियोजनाएँ]]
नीदरलैंड क्रिकेट टीम

**नीदरलैंड क्रिकेट टीम** एक राष्ट्रीय क्रिकेट टीम है जो नीदरलैंड की तरफ से खेलती है।  इन्होंने पहला मैच १८८१ में खेला था। वर्तमान में टीम के कप्तान स्काॅट एडवर्ड्स है।

## सन्दर्भ

श्रेणी:क्रिकेट टीम
श्रेणी:नीदरलैण्ड
चौथी औद्योगिक क्रांति

right|thumb|300px|
**उद्योग 4.0**, **इंडस्ट्री 4.0** अथवा **चौथी औद्योगिक क्रांति** एक सामूहिक शब्द है, जो बहुत सारे समकालीन स्वचालन, डाटा एक्सचेंज तथा विनिर्माण प्रौद्योगिकियों को समाविष्ट करता है। यह उन प्रौद्योगिकियों और मूल्य शृंखला संगठन की अवधारणाओं के लिए परिभाषित एक सामूहिक शब्द है जो साइबर भौतिक प्रणालियों, इंटरनेट ऑफ थिंग्स तथा इंटरनेट ऑफ सर्विसेज को एक साथ लाते हैं। 

उद्योग 4.0 "स्मार्ट फैक्टरी" के निष्पादन और दृष्टिकोण को सुगम बनाता है। उद्योग 4.0 की मॉड्यूलर संरचित स्मार्ट फैक्ट्री के तहत, साइबर भौतिक प्रणालियां भौतिक प्रक्रियाओं की निगरानी, भौतिक दुनिया के एक आभासी प्रतिलिपि का सृजन और विकेन्द्रीकृत निर्णय लेती हैं। इंटरनेट ऑफ थिंग्स के संदर्भ में, साइबर भौतिक प्रणालियां वास्तविक समय में एक दूसरे के साथ और मनुष्य के साथ संवाद और सहयोग करती हैं, जबकि इंटरनेट ऑफ सर्विसेज के माध्यम से, मूल्य श्रृंखला के प्रतिभागियों द्वारा आंतरिक और पार-संगठनात्मक सेवाओं की पेशकश और इनका उपयोग किया जाता है।

## नाम
उद्योग 4.0 शब्द की उत्पति जर्मन सरकार, जो कि विनिर्माण के कंप्यूटरीकरण को प्रोत्साहित करती है, की एक उच्च तकनीकी रणनीति वाली एक परियोजना से हुई है। 

जल एवं वाष्प चालित मशीनीकृत उत्पादन का संबंध प्रथम औद्योगिक क्रांति से है, जबकि द्वितीय औद्योगिक क्रांति के तहत विद्युत शक्ति के सहयोग से बड़े पैमाने पर उत्पादन को संभव बनाया गया। डिजिटल क्रांति को तीसरी औद्योगिक क्रांति से जोड़ा जाता है, जबकि स्वचालित उत्पादन के लिए आई.टी. और इलेक्ट्रॉनिक्स के प्रयोग का संबंध चौथी औद्योगिक क्रांति से है।

## इन्हें भी देखें
*औद्योगिक क्रांति
*द्वितीय औद्योगिक क्रांति
*कृत्रिम बुद्धि
*त्रिविम मुद्रण (3D Printing)

## बाहरी कड़ियाँ
* चतुर्थ औद्योगिक क्रांति में निर्माण के माध्यम से कैसे सम्भव है भारत का अपरम्परागत प्रवेश 

## सन्दर्भ

श्रेणी:उद्योग
डायना, वेल्स की राजकुमारी

**डायना, वेल्स की राजकुमारी** (डायना फ्रांसिस; पहले **स्पेंसर**; 1 जुलाई 1961&nbsp;– 31 अगस्त 1997), ग्रेट ब्रिटेन के राजा चार्ल्स तृतीय की पहली पत्नी और वेल्स की राजकुमारी थीं।

डायना का जन्म ब्रिटेन के एक शाही कुलीन परिवार में *द ऑनरेबल* डायना स्पेन्सर के तौर पर हुआ था। वो जॉन स्पेन्सर, स्पेन्सर के आठवें अर्ल और उनकी पत्नी *द ऑनरेबल* फ्रांसेस शांड क्यिड की तीसरी बेटी और चौथी संतान थीं। उनका पालन पोषण सैंडरिंघम हाउस में स्थित पार्क हाउस में हुआ और शिक्षा इंग्लैंड व स्विट्ज़रलैंड में हुई। 1975 में जब उनके पिता को अर्ल स्पेन्सर की उपाधि मिली तब डायना *लेडी* डायना स्पेन्सर हो गयीं।

29 जुलाई 1981 को सेंट पॉल्स कैथेड्रल में राजकुमार चार्ल्स से हुई उनकी शादी का समारोह लगभग साढे सात सौ लोगों ने टेलीविजन पर देखा। शादी के बाद उन्हें वेल्स की राजकुमारी, कॉर्नवाल की डचेज, रोथसे की डचेज, चेस्टर की काउंटेस, और रेनफ्र्यु की बैरोनेस की उपाधियाँ भी मिलीं। इस शादी से उनको दो संताने हुईं जो क्रमश: राजकुमार विलियम और राजकुमार हैरी कहलाये। वेल्स की राजकुमारी के तौर पर डायना ने कई आधिकारिक कार्य किये व रानी की प्रतिनिधि के रूप में देश विदेश में कई आयोजनों में हिस्सा लिया। उन्हें उनके दान पुण्य व सामाजिक कार्यों के लिये भी जाना जाता है। अपने जीवन काल में वह विभिन्न सामाजिक संस्थाओं की अध्यक्षा भी थीं।

## टिप्पणी

## सन्दर्भ

## संदर्भ ग्रंथ
*
*
*
*
*
*
*
*

## आगे पढें
*
* 
*
*
*
*
*
*
*
*
*
* 
* 
*
*
*
*
*
*

## बाहरी कड़ियाँ

* Diana, Princess of Wales Memorial Fund official website of Theworkcontinues.org.
* "Diana Remembered" at *[[People (magazine)|People]]* magazine

* Coroner's Inquests into the deaths of Diana, Princess of Wales and Mr Dodi Al Fayed at National Archives
* The Goddess of Domestic Tribulations by Theodore Dalrymple Essay on the cultural significance of Princess Diana. Theodore Dalrymple. *[[City Journal (New York)|City Journal]]* at City-journal.com.
* "Ten Years On: Why Princess Diana Mattered". *Time* magazine.
* BBC mini-site Diana One Year On  pictures of Diana, Panorama interview video extracts, coverage of the funeral, how the UK newspapers reported her death
* 
* 

श्रेणी:1961 में जन्म
श्रेणी:1997 में मृत्यु
श्रेणी:ब्रिटिश एंग्लिकन
श्रेणी:चार्ल्स, वेल्स के राजकुमार

श्रेणी:रोथसे की डचेज
श्रेणी:विंडसर राजघराना
रानी फ़ाबिओला पर्वत

**रानी फ़ाबिओला पर्वत** (Queen Fabiola Mountains) पूर्वी अंटार्कटिका के रानी मौड धरती क्षेत्र में स्थित पर्वतों का एक समूह है। यह ५० किमी लम्बी कतार लुटज़ो-होल्म खाड़ी से १४० किमी दक्षिण-पश्चिम में स्थित हैं। इसका सबसे ऊँचा पहाड़ २,७४० मीटर ऊँचा फ़ुकुशीमा पर्वत (Mount Fukushima) है। यामातो हिमानी (Yamato Glacier) इन्हीं पर्वतों में स्थित है और यहाँ सन् २००० में एक १३.७ किलोग्राम का एक उल्का पाया गया जो बनावट परखने पर मंगल ग्रह से आया ज्ञात हुआ। इसे यामातो ०००५९३ (Yamato 000593) का नामांकन मिला और यह पृथ्वी पर गिरा दूसरा सबसे बड़ा ज्ञात मंगल-ग्रहीय उल्का है। 

## इन्हें भी देखें
* लुटज़ो-होल्म खाड़ी
* रानी मौड धरती

## सन्दर्भ

श्रेणी:अंटार्कटिका की पर्वतमालाएँ
श्रेणी:अंटार्कटिका के पर्वत
श्रेणी:रानी मौड धरती की पर्वतमालाएँ
ओमान क्रिकेट टीम

**ओमान क्रिकेट टीम** एक क्रिकेट टीम है जो अंतरराष्ट्रीय क्रिकेट मैच खेलती है जिसका संचालन *सल्तनत ऑफ़ ओमान* कर रहा है।  ओमान २०१६ के २० - २० विश्व कप में भी खेलेगी। 

## सन्दर्भ

श्रेणी:क्रिकेट
श्रेणी:क्रिकेट टीम
श्रेणी:ओमान
विपणन प्रबन्ध

**विपणन प्रबन्ध** (Marketing management), विपणन की तकनीकों का व्यावहारिक उपयोग है। विपणन प्रबन्धक का कार्य माँग के स्तर, समय एवं संरचना को इस प्रकार से प्रभावित करना है ताकि संगठन के उद्देश्यों की पूर्ति की जा सके।

विपणन (मार्केटिंग) शब्द का प्रयोग दो अर्थों में किया जाता है। संकुचित अर्थ में विपणन के अन्तर्गत उन समस्त क्रियाओं को शामिल किया जाता है जो वस्तुओं के उत्पादन केन्द्रों से लेकर उन्हें उपभोक्ताओं तक पहुँचाने के लिये की जातीं हैं। इस दृष्टि से विपणन के क्षेत्र में केवल क्रय, विज्ञापन, परिवहन, संग्रह आदि क्रियाएँ ही आतीं हैं। किन्तु व्यापक दृष्टि से 'विपणन' में विक्रय-नीतियाँ, विक्रय प्रबन्ध व संगठन, मूल्य निर्धारण, वस्तु का विकास, व्यावसायिक जोखिमों को कम करने के साधन आदि सभी क्रियाओं का समावेश किया जा सकता है।

**विपणन प्रबन्ध**, प्रबन्ध का वह भाग है जिसके अन्तर्गत विपणन सम्बन्धी सभी क्रियाएँ सम्पन्न की जाती हैं। इसके अन्तर्गत उत्पादन से पूर्व और पश्चात की क्रियाएँ तथा सेवायेँ सम्मिलित होती हैं। वस्तुओं और सेवाओं को ग्राहकों की आवश्यकतानुसार उत्पादित किया जाता है। 

अमेरिकन मार्केटिंग एशोसिएशन के अनुसार,
: * विक्रय प्रबन्ध का अर्थ किसी व्यावसायिक इकाई की विक्रय क्रियाओं के नियोजन, निर्देशन एवं नियन्त्रण से है जिनमें विक्रय शक्ति की भर्ती, चयन, प्रशिक्षण, साज-सज्जा, कार्य-सुपुर्दगी (assignment), समानुदेशन, मार्ग अंकन, पर्यवेक्षण, परितोषण एवं अभिप्रेरण सम्मिलित है।*

फिलिप केटलर (Philip Kotler) के अनुसार,
: * संगठनात्मक उद्देश्यों की प्राप्ति के लिये परस्पर लाभकारी विनियमों और लक्षित बाजार के साथ सम्बन्धों के सृजन, विकास, और अनुरक्षण के लिये अभिकल्पित कार्यक्रमों का विश्लेषण, नियोजन, क्रियान्वयन, और नियन्त्रण *'विपणन प्रबन्ध*' कहलाता है।*

## विपणन प्रबन्ध के उद्देश्य
* मांग का सृजन
* बाजार में हिस्सेदारी
* ग्राहक सन्तुष्टि के माध्यम से लाभप्रद विक्रय विस्तार
* साथ एवं जन-छवि

## विपणन प्रबंधन का महत्व

* विपणन प्रबंधन व्यवसायों को उनकी प्रतिस्पर्धा को समझने और उनसे आगे रहने के तरीके को समझने में भी मदद करता है.
* एक व्यवसाय के लिए विपणन प्रबंधन महत्वपूर्ण है क्योंकि यह निर्धारित करता है कि कोई कंपनी अपने लक्षित बाजार तक कैसे पहुंचेगी और ग्राहकों के साथ कैसे संवाद करेगी.
* एक अच्छी मार्केटिंग रणनीति के बिना, कोई कंपनी नए ग्राहकों को आकर्षित करने या उनके पास मौजूद ग्राहकों को बनाए रखने में सक्षम नहीं हो सकती है.
* विपणन प्रबंधन किसी भी व्यवसाय की सफलता की कुंजी है और उस पर ध्यान दिया जाना चाहिए जिसके वह योग्य है.

श्रेणी:निर्णायक प्रबन्धन
श्रेणी:विपणन
ओरविन पर्वत

**ओरविन पर्वत** (Orvin Mountains) पूर्वी अंटार्कटिका के रानी मौड धरती क्षेत्र में स्थित पर्वतमालाओं का समूह है। यह १०५ किमी तक चलने वाली कतारें वोलथाट पर्वतों (Wohlthat Mountains) से लेकर मुएहलिग-होफ़मान पर्वतों (Mühlig-Hofmann Mountains) तक चलतीं हैं। ३,०५५ मीटर (१०,०२३ फ़ुट) ऊँचा और भीमकाय आकार वाला सान्देगटिन्ड पर्वत (Sandeggtind Peak) ओरविन पर्वतों की कोनरैड पर्वत (Conrad Mountains) नामक उपशृंखला में स्थित है और ओरविन पर्वतमालाओं का सबसे ऊँचा पर्वत है।

## ओरविन पर्वतों की उपशृंखलाएँ
ओरविन पर्वतों की कई उपशृंखलाएँ हैं:
* शेरबाकोव पर्वतमाला (Shcherbakov Range)
* कोनरैड पर्वतमाला (Conrad Mountains)
* गागारिन पर्वतमाला (Gagarin Mountains)
* कर्ट्ज़ पर्वतमाला (Kurze Mountains)
* द्रायगाल्स्की पर्वतमाला (Drygalski Mountains)
* फ़िल्च्नर पर्वतमाला (Filchner Mountains)

इनके अलावा २,४८५ मीटर (८,१५० फ़ुट) ऊँचा दालमान्न पर्वत (Mount Dallmann) भी ओरविन पर्वतों का भाग है।

## इन्हें भी देखें
* रानी मौड धरती

## सन्दर्भ

श्रेणी:अंटार्कटिका की पर्वतमालाएँ
श्रेणी:अंटार्कटिका के पर्वत
श्रेणी:रानी मौड धरती की पर्वतमालाएँ
पीटरमान पर्वतमालाएँ

**पीटरमान पर्वतमालाएँ** (Petermann Ranges) पूर्वी अंटार्कटिका के रानी मौड धरती क्षेत्र में स्थित पर्वतमालाओं का समूह है। पीटरमान पर्वतमालाएँ स्वयं वोलथाट पर्वतमालाएँ (Wohlthat Mountains) नामक पर्वतमाला समूह का भाग हैं।

## पीटरमान पर्वतों की उपशृंखलाएँ
पीटरमान पर्वतों की कई उपशृंखलाएँ हैं:
* पूर्वी पीटरमान पर्वतमाला (Östliche Petermann, ओएस्तलिख़ पीटरमान)
* मध्य पीटरमान पर्वतमाला (Mittlere Petermann, मिटलेयर पीटरमान)
* दक्षिणी पीटरमान पर्वतमाला (Südliche Petermann, सुएदलिख़ पीटरमान)
* पिएक पर्वतमाला (Pieck Ranges)

## इन्हें भी देखें
* वोलथाट पर्वतमालाएँ
* रानी मौड धरती

## सन्दर्भ

श्रेणी:अंटार्कटिका की पर्वतमालाएँ
श्रेणी:अंटार्कटिका के पर्वत
श्रेणी:रानी मौड धरती की पर्वतमालाएँ
वेंज़की हिमानी

**वेंज़की हिमानी** (Venzke Glacier) पश्चिमी अंटार्कटिका के मारी बर्ड धरती क्षेत्र में स्थित एक चौड़ी हिमानी (ग्लेशियर) है जो उत्तर की ओर बहकर गेट्ज़ हिमचट्टान में बह जाती है। इसकी खोज १९४० में अमेरिकी वायुसैनिकों ने की थी।

## इन्हें भी देखें
* गेट्ज़ हिमचट्टान
* मारी बर्ड धरती

## सन्दर्भ

श्रेणी:मारी बर्ड धरती की हिमानियाँ
श्रेणी:अंटार्कटिका की हिमानियाँ
श्रेणी:मारी बर्ड धरती के हिमसमूह
वोलथाट पर्वतमालाएँ

**वोलथाट पर्वतमालाएँ** (Wohlthat Ranges) पूर्वी अंटार्कटिका के रानी मौड धरती क्षेत्र में स्थित पर्वतमालाओं का समूह है। यहाँ पर सबसे पहले मानव सन् १९३८-१९३९ काल में पहुँचने वाले तीसरे जर्मन अंटार्कटिक अभियान के सदस्य थे। १९८५-१९८६ काल में पाँचवा भारतीय अंटार्कटिक अभियान यहाँ पहुँचा और उन्होंने विमान से इस क्षेत्र की तस्वीरें खींची और तीन महीने तक गर्मियों के मौसम में यहाँ अस्थाई खेमा लगाया।

## वोलथाट पर्वतों की उपशृंखलाएँ
वोलथाट पर्वतों की कुछ उपशृंखलाएँ हैं, जिनमें से एक की स्वयं अपनी उपशृंखलाएँ हैं:
* पीटरमान पर्वतमालाएँ (Petermann Ranges)
* हमबोल्ट पर्वतमाला (Humboldt Mountains) - यह वोलथाट पर्वतों के पश्चिमतम भाग में स्थित है
* ग्रूबर पर्वतमाला (Gruber Mountains) - यह वोलथाट पर्वतों के पूर्वोत्तरी भाग में स्थित एक छोटी पर्वतमाला है

## इन्हें भी देखें
* पीटरमान पर्वतमालाएँ
* रानी मौड धरती

## सन्दर्भ

श्रेणी:अंटार्कटिका की पर्वतमालाएँ
श्रेणी:अंटार्कटिका के पर्वत
श्रेणी:रानी मौड धरती की पर्वतमालाएँ
गेट्ज़ हिमचट्टान

**गेट्ज़ हिमचट्टान** (Getz Ice Shelf) पश्चिमी अंटार्कटिका के मारी बर्ड धरती क्षेत्र में स्थित एक हिमचट्टान है। यह ५०० किलोमीटर (३०० मील) से अधिक लम्बी है और इसकी चौड़ाई ३० किमी से १०० किमी (२० मील से ६० मील) है। कई बड़े द्वीप पूरी तरह इस हिमचट्टान से घिरे हुए हैं।

## इन्हें भी देखें
* वेंज़की हिमानी
* हिमचट्टान
* मारी बर्ड धरती

## सन्दर्भ

श्रेणी:मारी बर्ड धरती
श्रेणी:अंटार्कटिका की हिमचट्टाने
श्रेणी:पश्चिमी अंटार्कटिका
श्रेणी:मारी बर्ड धरती के हिमसमूह
सील

**सील** (Seal) या **पिनिपेड** (Pinniped) मांसाहारी समुद्री स्तनधारी प्राणियों का एक विविध क्लेड है। इसमें भिन्न प्रकार की सीलें, जलव्याघ्र (सी लायन), वाल्रस, इत्यादि शामिल हैं। वर्तमान विश्व में ३३ ज्ञात पिनिपेड जातियाँ अस्तित्व में हैं लेकिन जीवाश्मों से ५० विलुप्त जातियों की पहचान भी की गई है। पिनिपेड मांसाहारी (कार्निवोरा) जीववैज्ञानिक गण के सदस्य हैं और भालू, मस्टेलिडाए कुल के प्राणी (जैसे कि रासू, बिज्जू और ऊदबिलाव) इनके सब से क़रीबी अनुवांशिकी (जेनेटिक) सम्बन्धी हैं। क्रमविकास अध्ययन से पता चला है कि इन सभी प्राणियों के पूर्वज एक-दूसरे से आज से लगभग ५ करोड़ वर्ष पूर्व अलग हुए।

## इन्हें भी देखें
* मांसाहारी गण
* मस्टेलिडाए

## सन्दर्भ

श्रेणी:पिनिपेड
श्रेणी:परभक्षी
नेपाल अधिराज्य

देश का आधिकारिक नाम

 नेपाल अधिराज्य

 
*

*

(), जिसे गोरखा राज्य () Gorkhara  Kingdom के नाम से भी जाना जाता है, 1768 में स्थापित एक राज्य था जिसे एकीकरण कर बनाया गया था, जिसे स्थापित करने वाले थे पृथ्वीनारायण शाह, जो गोरखा राज्य के राजा थें। यह राज्य 240 वर्षों तक अस्तित्व में रहा जब तक कि 2008 में नेपाली राजशाही की समाप्ति हो गई। 

## बाहरी कड़ियाँ

श्रेणी:नेपाल
श्रेणी:नेपाल का इतिहास
हाँगकाँग क्रिकेट टीम

**हाँगकाँग क्रिकेट टीम** आईसीसी क्रिकेट की सदस्य एक क्रिकेट टीम है जो  विभिन्न प्रारूपों में खेलती है। 
**हाँगकाँग** २०१६ में २०-२० विश्व कप में भी खेलने वाली है।

## सन्दर्भ

श्रेणी:क्रिकेट टीम
श्रेणी:हाँगकाँग